tomron87/hebrew-wikipedia-sentences-corpus huggingface dataset:
בכל פעם האחות מראה לו עובדה אנטומית מעניינת על גופו (למשל: "נסה ללקק את המרפק שלך", "נסה להשתעל כשאני צובטת אותך").
בכל פעם מודה טיקל לאחות על העובדה המעניינת: "תודה אחות, זה יעסיק אותי במשך שעות.
- ג'ון קילקווין, מדען מאוניברסיטת סנדרלנד, מערבב שני כימיקלים בתהייה האם זה יתסוס או יתפוצץ.
הקופסה השחורה - דומה ל"כספת" מהעונה השנייה, לאורך העונה מנסים הנסיינים להרוס קופסה שחורה, הידועה בעמידותה, על ידי שימוש בכל האמצעים העומדים לרשותם.
(לאורך התוכניות במהלך העונה פנו הנסיינים לעבריינים עם אלות, טבלו את הקופסה בחומצה, נעזרו במומחים לחומרי נפץ, ירו בקופסה וכדומה.
לבסוף, מכבש תעשייתי ממגרש מתכות מחץ את הקופסה).
החידה של טיקל, שאלה לטיקל, ד"ר בנהד- כמו בעונה השנייה.
לקראת סוף כל תוכנית נערך משחק גולף.
מול נסיין התוכנית התייצב שחקן גולף מקצועי אשר זכה לבצע את כל החבטות במשחק ולהכניס את הכדור לחור (אם כי לעיתים בדרכי מרמה).
בכל פעם שהוכנס הכדור לחור הופעל פתיל שהוביל להתפוצצות קרוואן, אשר הכיל כימיקל דליק.
לכל קרוואן התפוצצות צבעונית שונה (אדום, ורוד, כחול, ירוק), זאת בהתאם לכימיקל שהוצב בקרוואן.
ניסוי מפורסם מתוך התוכנית הוא ניסוי המתכות האלקליות.
בניסוי חברי התוכנית בדקו איזו מתכת אלקלית מגיבה בעוצמה הכי גבוהה כשהיא מושלכת לאמבט מים.
זהו ניסוי מזויף, שכן הוכנסו לאמבט חומרי נפץ במקום מתכות.
העונה הרביעית שודרה ב-16 ביולי 2006.
פינות קבועות ייחודיות לעונה (בנוסף לעוד ניסויים):
"אני יכול לעסוק במדע!" - המשך מהעונה הראשונה.
דברים שהגוף שלי יכול לעשות - כמעט בכל פרק הוצג קטע המראה תכונה ייחודית כמו גמישות באצבעות, שליטה בשריר הלשון, שליטה בשרירי הבטן בצורה יוצאת דופן וכו' בגוף של צופה.
בשעה שאותו אדם מבצע את הקטע, האמונד מסביר את התופעה המדעית שמאחורי יכולת זו.
דברים שמדריכי הפעלה לא אומרים לא לעשות - תמיהה בנוגע לפעולות מסוכנות שמדריכי הפעלה של מכשירים לא מציינים שאסור לעשות - תוך ביצוע הדבר האסור מצד הנסיינים בתוכנית.
(למשל: למה לא כתוב שאסור לכבס מקל דינמיט במכונת כביסה?
למה לא כתוב שאסור להניח על פטיפון נייר זכוכית בשעה שיש מסביב דלק וחומרי נפץ?).
גבוה נגד ננס - גרסה חדשה לפינה מהעונה השלישית.
בשיגרות חיים שונות, שני אנשים מתייצבים לדו-קרב מי בעל יתרון במצבים מסוימים, הגבוה או הננס?
(למשל: למי קל יותר ללכת בין תנועת אנשים סואנת ברחובות לונדון?
למי יותר קל לשחק במחבואים?).
נסיין ליום אחד - בכל תוכנית נלקח מהציבור הבריטי אדם כדי לבצע ניסוי יחד עם נסייני התוכנית.
לאחר הניסוי הוא מגורש בבושת פנים בעוד שאר הנסיינים לועגים לו.
החידה של טיקל, שאלה לטיקל.
ד"ר בנהד - כמו בעונות הקודמות.
101 שימושים לשתן - מה אפשר לעשות עם שתן תוך צירוף הסבר מדעי.
(למשל: להשתמש בו לחיטוי פצעים).
מעונה זו החל להנחות המנחה ויק ריבס במקומו של ריצ'רד האמונד.
מבחני הבמה הפתוחים של "אני יכול לעסוק במדע" כמו בעונות הקודמות רק שהפעם המתמודדים עוברים מעין אודישן על ידי שרלוט הדסון.
דברים שהגוף שלי יכול לעשות.
דברים אבל ממש לאט - דברים יומיים כפי שהם נראים בהילוך איטי.
חכמולוג נגד חיה - מי יותר טוב בתחום מסוים.
לדוגמה: מי יכול לזחול יותר מהר במחילה, אדם או חמוס?
חידת הכימיה השבועית של ד"ר ג'ון פ.
דברים שמעולם לא ניסו בנאס"א - ניסויים שכרוכים בשימוש ברקטות לטובת הישגים בתחום חקר ה"חלל" כאשר החלל הוא בסך הכל 300 מטר מעל פני האדמה.
בישול במיקרוגל - מתכונים פשוטים ויומיים למיקרוגל בצירוף חומרים נפיצים או דליקים.
ד"ר בנהד יוצא לתפוס בחורות - ד"ר בנהד יוצא בימי שלישי לדאנס בר ומנסה להרשים בנות בעזרת ניסויים מטורפים ושאפתניים.
פרופ' מיאנג לי משחררת כדורי ברזל על חפצים במטרה לגלות האם הם ייפלו או יישברו.
חכמולוג ליום אחד - כמו בעונה הקודמת.
סופר חכמולוג - חכמולוג גיבור על לבוש בתלבושת עובד כור גרעיני יוצא לטהר את העולם מפני קרוואנים מזיקים ומרושעים כביכול.
התוכנית זכתה לאהדה רבה ברחבי בריטניה וגם בעולם.
גם בישראל התוכנית זכתה לפופולריות.
ישנן שתי תוכניות-בת לתוכנית עצמה:
Brainiac: History Abuse - עלתה לאוויר בבריטניה ב-1 ביוני 2004 ומוגשת על ידי שארלוט הדסון.
Brainiac's Test Tube Baby - עלתה לאוויר לצד העונה הרביעית של התוכנית המקורית, בשנת 2006.
התוכנית שודרה במספר מדינות: אנגליה, אירלנד, ארצות הברית, אוסטרליה, תאילנד, בלגיה, גרמניה, ניו זילנד, הולנד, יוון, פינלנד, קנדה, דרום אפריקה, סינגפור ועוד מספר מדינות אירופיות.
התוכנית שודרה גם בישראל בערוץ 8 (ערוץ המדע של חברת הכבלים HOT), וזכתה לשם: "זעזוע מוח", אף על פי שמשמעות השם באנגלית הוא: "חוכמולוג - התעללות מדעית".
בחברת הכבלים yes משודרת התוכנית בערוץ דיסקברי בשם "חכם בלילה".
Braid הוא משחק פלטפורמה שנוצר באופן עצמאי על ידי המתכנת ג'ונתן בלו.
המשחק הופץ לשירות ה– "Live Arcade" של קונסולת המשחקים Xbox 360 ב– 6 באוגוסט 2008, ויצא בגרסת PC ב– 10 באפריל 2009.
במרכז העלילה עומד אדם בשם טים, שתפקידו להציל נסיכה שנחטפה בידי מפלצת.
המשחק כולל מאפיינים מסורתיים של משחקי פלטפורמה: עולמות ובתוכם שלבים, בהם הגיבור רץ, קופץ, מטפס על סולמות ומחסל אויבים.
עם זאת, מאפיין חריג ועיקרי במשחק הוא האפשרות לשליטה בזמן.
השחקן יכול "להריץ לאחור" כל פעולה שנעשית על ידו ללא כל הגבלה, גם כאשר התוצאה היא מות הגיבור.
השימוש הנכון במאפיין זה הוא המפתח לפתירת השלבים, כשבכל שלב על השחקן לאסוף חלקי פאזל המרכיבים תמונה.
ג'ונתן בלו עיצב את המשחק כמעין ביקורת אישית כלפי טרנדים הקיימים בקרב מפתחי משחקים.
השלמת הפרויקט ארכה כשלוש שנים והוא מומן מכספו הפרטי של בלו.
האנימטור בהתחלה היה אדמונד מקמילן אך הוא הוחלף על ידי דייוויד הלמן, האנימציה עברה שינויים לא מעטים עד שהייתה לשביעות רצונו של בלו, ותאמה את חזונו.
גרסה ראשונית של המשחק, ללא האנימציה המלוטשת, זכתה בפרס "העיצוב החדשני" בפסטיבל המשחקים העצמאיים בשנת 2006. המוצר המוגמר זכה בפרסים נוספים ובביקורות חיוביות, ועם הזמן קיבל את הדירוג הגבוה ביותר באתר Xbox Live.
יחד עם זאת, נשמעו טענות באשר לאורכו של המשחק ולמחירו.
המשחק מתרחש בסביבת פלטפורמה טיפוסית המזכירה את "האחים סופר מריו", והוא מורכב משלבים שלצורך פתירתם נדרשות קואורדינציה ומחשבה.
השחקן שולט בגיבור, טים, וביכולתו לרוץ, לקפוץ ולטפס על סולמות תוך הימנעות ממגע עם אויבים.
טים יכול לקפוץ על ראשם של האויבים ובכך להביסם, וכמו כן לאסוף מפתחות על מנת לפתוח דלתות ולהפעיל מנגנונים להזזת משטחים.
אחד המאפיינים המרכזיים במשחק הוא היכולת להריץ את הזמן לאחור בכל רגע נתון וללא הגבלה, גם במקרה בו פעולת השחקן גרמה למותו של הגיבור.
במשחק ישנם שישה עולמות, אליהם נכנס השחקן מתוך ביתו של טים.
בכל עולם מוצג אפקט חדש המתבסס על עיקרון השליטה בזמן:
Time and Forgiveness: עולם זה מציג לראשונה את אפשרות הרצת הזמן לאחור, והוא כולל אתגרים שיכלו להתפרש כבלתי הוגנים או בלתי עבירים אלמלא אפשרות זו.
כתוצאה מכך, נתפס עולם זה כביקורת צינית כלפי העיצוב המסורתי של ז'אנר הפלטפורמה.
Time and Mystery: בעולם זה מתווספים לראשונה פריטים המסומנים בירוק, אשר אינם מושפעים מהרצת הזמן לאחור.
לדוגמה, דלת המסומנת בירוק תישאר פתוחה גם אם השחקן יריץ אחורה את הזמן אל הנקודה שלפני פתיחתה.
לפיכך, על ידי השימוש באפשרות זו ניתן לשנות את הסנכרון בין הפריטים המושפעים ממנה לבין אלה שאינם.
Time and Place: בעולם זה זרימת הזמן מתואמת באופן מדויק עם תזוזתו של טים במרחב השלב.
כאשר טים זז ימינה, הזמן זורם קדימה.
כאשר הוא זז שמאלה הזמן חוזר אחורנית, וכאשר הוא עומד במקום הזמן עוצר.
אפקט זה מביא איתו אתגרים מסובכים רבים שעימם על השחקן להתמודד.
Time and Decision: בעולם זה לכל האובייקטים והדמויות ישנם צללים המתפקדים כישות נפרדת.
לאחר כל שימוש באפשרות הרצת הזמן לאחור, צילו של טים מבצע שנית את הפעולה שבוטלה.
פריטים המהבהבים בוורוד הם יוצאי דופן בכך שצילם אינו נפרד מהם בשום מצב.
פתרון האתגרים בעולם זה מבוסס על ביצוע מספר פעולות בו זמנית.
Hesitance: בעולם זה לטים יש טבעת, שעם הצבתה במקום מסוים יוצרת סביבה מערבולת זמן.
ככל שאובייקטים ודמויות (כולל טים עצמו) מצויים קרוב יותר אל הטבעת, כך הזמן זורם לאט יותר עבורם.
אפשרות ההרצה לאחור נותרת נגישה.
העולם האחרון הוא ללא שם, אם כי במסך הפתיחה שלו מופיעה הספרה אחת.
בעולם זה הזמן זורם אחורנית, ועל ידי שימוש באפשרות ההרצה לאחור חוזר הזמן לזרימה רגילה.
בכל שלב מצויים חלקי פאזל במקומות שונים, אותם על השחקן לאסוף על מנת להרכיב תמונה.
לכל עולם תמונה משלו, אשר השלמתה מסייעת לספר את הסיפור וכמו כן מאפשרת את פתיחת העולם האחרון.
המשחק אף כולל מחוות ספורות למשחקים שונים מאותו הז'אנר.
באחד העולמות ישנו שלב שעוצב בהשראת המשחק "דונקי קונג", ובסיום רוב העולמות מופיע יצור המבשר לטים כי "הנסיכה נמצאת בארמון אחר", משפט המסיים את העולמות גם ב– "האחים סופר מריו".
במרכז הסיפור עומד אדם בשם טים, המבקש להציל נסיכה אשר "נחטפה בידי מפלצת איומה ומרושעת".
יחסיו של טים עם הנסיכה מעורפלים, והדבר הברור היחיד הוא שטים עשה טעות כלשהי עליה הוא מבקש לכפר או, אם ניתן, למחוק.
במסך הפתיחה של כל אחד מן העולמות מוצג בפני השחקן טקסט השופך עוד אור על מסעו של טים, וכולל תיאורים רגשיים והגיגים פילוסופיים בנושאים כמו סלחנות, חרטה, תשוקה ותסכול.
עם שחרור המשחק לשירות "Live Arcade" של Xbox, הוא צבר ביקורות חיוביות במיוחד ועמד על ציון ממוצע של 93 באתר MetaCritic.
הוא הפך למשחק בעל הדירוג הגבוה ביותר באתר Xbox Live, ונרכש על ידי למעלה מ– 55,000 איש בשבוע הראשון.
ג'ונתן בלו ציין כי הרווחים היו גדולים ביותר, וכי הרוויח יותר כסף מאשר לו היה עובד במשרה יוקרתית במשך כל תקופת העבודה על המשחק.
הביקורת השלילית העיקרית שקיבל המשחק קשורה לאורכו הקצר.
הילרי גולדשטיין מאתר המשחקים IGN ציינה כי המשחק "לא נותן סיבה לחזור אליו" לאחר השלמת כל השלבים.
בנוסף, גם מחירו של המשחק עורר טענות לא מעטות, אולם היו מבקרים רבים שציינו כי הוא "שווה כל גרוש".
חלק מן הביקורות ציינו כי נסיונותיו של בלו לשלב בין הסיפור לבין המשחק צלחו אך ורק בעולם האחרון, וכי עד אז הסיפור משעמם ומעורפל יתר על המידה.
גרסת ה– PC של המשחק נתפסה כנאמנה למקור, ללא כל תוספות מיוחדות או שינויים מרחיקי לכת.
מבקרים אף ציינו כי השליטה דרך המקלדת מוסיפה להנאה ממנו.
המשחק הומר בהמשך ל-Playstation 3 ולמערכות ההפעלה Mac OSX ולינוקס
בנוסף לזכייה בפרס בפסטיבל המשחקים העצמאיים בשנת 2006, נבחר המשחק על ידי אתר Gamespot כמוביל בקטגוריות "משחק הקונסולה המקורי הטוב ביותר להורדה", "משחק הפלטפורמה הטוב ביותר" ו– "המוזיקה הטובה ביותר".
המגזין הרשמי של Xbox בחר בו, בין השאר, בקטגוריות "הפסקול הטוב ביותר" ו– "הסוף הטוב ביותר".
brand new eyes ("עיניים חדשות לגמרי") הוא אלבום האולפן השלישי של להקת הרוק האמריקנית פאראמור, שראה אור ב-29 בספטמבר 2009 בחברת Fueled by Ramen.
האלבום הופק בידי רוב קוואלו והוקלט ב-Hidden Hills בקליפורניה בין ינואר ומרץ 2009. האלבום כיכב בראשי המצעדים במדינות רבות בכל העולם, והפך לאלבום המצליח ביותר של הלהקה עד כה.
האלבום זכה בתואר תקליט זהב בארצות הברית בינואר 2010.
בתחילת 2008, לאחר שיצא לאור האלבום הקודם (Riot!) פרסמו חברי הלהקה פוסט בבלוג הרשמי שם ציינו שהם סובלים מ"בעיות פנימיות", מה שהוביל, בשילוב עם שבוע שלם של ביטול הופעות, לתהיות באשר לעתיד הלהקה בין המעריצים.
מעט לאחר מכן, נפתרה הבעיה וחברי הלהקה הצהירו שהבעיה הייתה קשורה בכך שאף פעם אין להם זמן לדבר על דברים.
מאוחר יותר ספרה היילי בראיון על הספקות שליוו אותה עם כתיבת החומר לאלבום ועל פחדיה שלא לפגוש את ציפיות המעריצים.
הלהקה ככלל התייחסה לכתיבת האלבום כטיפול קבוצתי, שעזר להם להתגבר על ההבדלים בין החברים.
כשהמילים היו מונחות על השולחן היה להם קל יותר לערוך שיחות ולפתור על המאבקים הפנימיים שעברו על כל אחד מהם, באמצעות שיחה על הדברים שהביאו אותם להקים להקה ולעסוק במוזיקה מלכתחילה.
פאראמור עברו שישה שבועות באולפני Emac שבעיר הולדתם, פרנקלין (טנסי), שם הם עבדו על הפקה מוקדמת של האלבום, לראשונה בלי הנחיית מפיק מקצועי.
ביקור שערך המפיק רוב קוואלו עזר לשכנע את הלהקה באיכות החומר, שעלתה לדבריו על זו של אלבומיהם הקודמים.
למרות שהתכנון המקורי היה להקליט את האלבום בנאשוויל, הוא הוקלט עם קוואלו בקליפורניה, בסוף מרץ 2009. ההפקה נסתיימה במאי אותה שנה, ומיד לאחר סיומה יצאה הלהקה לסיבוב ההופעות עם נו דאוט.
הסינגל הראשון מהאלבום, "Ignorance", יצא להורדה דיגיטלית ב-7 ביולי, באותו יום בו האלבום יצא להזמנה מוקדמת באתר הלהקה הרשמי.
"Brick by Boring Brick", הסינגל השני ראה אור בנובמבר 2009. עטיפת האלבום, תמונה של פרפר שהפרידו ממנו את כנפיו, קשורה לשורה "The angles were all wrong / Now she's ripping wings off of butterflies" משיר זה.
אחריהם ראה אור "The Only Exception" (ב-19 באפריל 2010) ו"Careful" צפוי להשתחרר ב-5 ביולי 2010.
האלבום הופץ בשתי גרסאות: גרסת CD סטנדרטית, וכן גרסת deluxe, חבילת תוכן מיוחדת שראתה אור במהדורה מוגבלת בכל העולם.
בגרסה המורחבת הופיעו גרסאות אקוסטיות ל-Where The Lines Overlap ול-Ignorance, בדיסק המקורי ובתקליט ויניל, ביטאון באורך 40 עמודים שכתבה היילי, פוסטר אקסקלוסיבי, סיפרון שהכיל את מילות השירים, תמונות של חברי הלהקה וכן דיסק DVD באורך 30 דקות שהציג קטעים מאחורי הקלעים.
האלבום היה מהראשונים שנכנסו ל-iTunes LP.
Brand New Eyes נכנס למצעד Billboard 200 לאחר שמכר 175,000 עותקים בשבוע הראשון.
רב הביקורות המקצועיות ל-Brand New Eyes היו חיוביות.
ב-Metacritic, שם משוקללות ביקורות מקצועיות שונות, האלבום מדורג 73 מתוך 100, מה שמצביע לפי האתר על "תגובות חיוביות ברובן".
ג'וליה קוני מאתר AbsolutePunk.net דרגה את האלבום 82/100, והללה את ביצועיה של הסולנית היילי וויליאמס "יש משהו בוויליאמס הזו שהופך אלבום כמו Brand New Eyes ליותר מעוד חריץ ברגל המיטה של סצנת הפופ-רוק הזנותית.
רק חשבו על מה שיהיה כשהלהקה תגיע לאמצע גיל 20." אנדרו ליהיי מאתר Allmusic נתן גם הוא ביקורות חיובית, וכתב ש"Brand New Eyes מציג את פאראמור כלהקה חזקה יותר, צנומה יותר ובסך הכל עקבית יותר."
ב-Alternative Press העניקו לאלבום ציון של 4.5/5 והכותב, סקוט הייזל, הילל את השיפור מהאלבום הקודם; "Riot!
היה מלא מעל הקצה באופן מגוחך, עם החלק השני שנשכח בתוך שנייה.
eyes מדהים את המאזין מההתחלה לסוף, עם השיר הקופצני "Looking Up" והרצועה העוצמתית "All I Wanted" שניצנצו כמו יהלומים משאר האלבום (המבריק גם הוא)." שרה בי, כתבת ה-BBC, סיכמה את הביקורת שלה ב"אם לא אהבתם את פאראמור לפניו, האלבום כנראה לא ישפיע על דעתכם.
הם עושים את סוג המוזיקה העוצמתי-מסחרי, מעין אימו-פופ, שאוהבי המוזיקה כל כך אוהבים לשנוא.
בכל אופן, בתור אלבום מהסוג הזה Brand New Eyes טוב מאוד.
חצוף וחסר נימוס, אבל מקסים."
Rock Sound "ההפתעה הגדולה באלבום מגיע ברצועות המינימליות שחותמות אותו "Misguided Ghosts" ו-"All I Wanted", שם מודגשים עדינות קולה של היילי מול התזמור הדליל.
ב-Drowned In Sound נתנו לאלבום ציון של 8/10, וכתבו שהוא "לא פורץ גבולות." לעומת זאת, נכתב שם גם ש"[...] אם אתה כבר ביקורתי, זה לא הולך לשכנע אותך אחרת.
הגענו להבנה ולהצהרה על הכישרון המוזיקלי ואריכות הימים הפונטיאצלית של המוזיקה של פאראמור.
הם הרשו לעצמם לגדול בלי לאבד את התמימות והאופטימיות שהפכו אותם לכל כך מבוקשים." דן סלסור מ-Kerrang!
נתן לאלבום ציון 4/5 וטען ש"אפשר לומר שב-Brand New Eye הקליטו פאראמור את הצליל המוגמר והמרגש ביותר בקריירה שלהם."
מעניקמדינהתוארמיקוםRock Soundבריטניההאלבומים הטובים ביותר השנה4מגזין Suosikkiפינלנדהאלבום הזר1מגזין Spin ארצות הברית 40 האלבומים הטובים ב-200920בילבורד 200 ארצות הברית האלבומים הנמכרים בארצות הברית (שנתי)113Drowned In Sound בריטניה 50 האלבומים הטובים ב-200910Kerrang!
בריטניה אלבומי 20098בילבורד ארצות הברית האלבומים הנמכרים בארצות הברית (שנתי, רוק אלטרנטיבי)20בילבורד ארצות הברית האלבומים הנמכרים בארצות הברית (שנתי, רוק)29
מצעד (2009)מיקום שיאתואר אוסטריה7 אוסטרליה1זהב איטליה33זהב אירלנד1פלטינה ארגנטינה3 ארצות הברית (Billboard 200)2זהב ארצות הברית (Billboard Alternative Albums)1 ארצות הברית (Billboard Rock Albums)1 בלגיה (פלנדריה)20 בלגיה (ולוניה)34 גרמניה7 דנמרק26 דרום אפריקה10 הולנד23 יפן15פלטינה הממלכה המאוחדת1זהב הממלכה המאוחדת (רוק)1 מקסיקו7 נורווגיה27 ניו זילנד1זהב ספרד25זהב פינלנד5 צ'ילה4 צרפת36 קנדה3זהב שוודיה17 שווייץ15
Brave (בעברית אַמִיץ) הוא אלבום האולפן השישי של זמרת הדאנס-פופ האמריקאית ג'ניפר לופז, אשר יצא ב-4 באוקטובר 2007.
האלבום הכיל 13 שירים כולל הרמיקס לשיר הראשון מהאלבום "Do It Well".
האלבום נחשב לאלבום הכושל ביותר של לופז מבחינה מסחרית, כאשר מכר 650,000 בלבד, ובנוסף השירים באלבום הם בין השירים הבודדים ביותר בקריירה של הזמרת אשר נחלו כישלון כל כך גדול, עד כדי כך שלא נכנסו לבילבורד הוט 100.
"Do It Well" – יצא ב-21 באוגוסט 2007 כסינגל הראשון מהאלבום.
הסינגל זכה להצלחה מועטה במצעדים אך עדיין הצליח לקדם את האלבום.
את השיר כתב והפיק ראיין טדר ומרבית הביקורות על השיר היו טובות, אתר הרולינג סטון אף ציין כי זהו השיר היחיד המציג את לופז, בזכות הריקוד אותו רוקדת בקליפ.
את הקליפ ביים דייוויד לה-שאפל שהפיק גם את להיטה I'm Glad (2003).
"Hold It Don't Drop It" – השיר הוקלט ב-2007 ויצא לאור ב-11 בינואר 2008 כסינגל השני והאחרון מהאלבום.
הסינגל נכשל במצעדים והיה לסינגל הכושל ביותר של לופז בבריטניה, כאשר הגיע השיר למקום ה-72. כישלון הסינגל השפיע מאוד על האלבום ולא אפשר הוצאת סינגלים נוספים ממנו.
Brasinca Uirapuru היא מכונית ספורט בתצורת קופה, מתוצרת יצרנית הרכב הברזילאית Brasinca SA אשר יוצרה בין השנים 1964–1966 במפעל החברה בסאו קייטנו דו סול.
דגמי "Brasinca Uirapuru" הוגדרו כמכוניות גראן טוריסמו.
Brandy (בעברית: ברנדי) הוא אלבום הבכורה של הזמרת-יוצרת האמריקאית ברנדי נורווד.
אלבום הבכורה יצא לאור על ידי חברת התקליטים אטלנטיק רקורדס ב-27 בספטמבר 1994 בצפון אמריקה ולאחר מכן בהדרגה גם באירופה, אוסטרליה וניו זילנד.
עם יציאתו נכנס האלבום אל המקום ה-20 במצעד הבילבורד 200.
האלבום מכיל מגוון רחב של סגנונות אשר הבולטים ביניהם הם היפ-הופ-נשמה רך, פופ ו-R&B עכשווי של אמצע שנות ה-90. האלבום הופק ברובו על ידי קית' קראוץ' שגם הפיק את כל ארבעת הסינגלים שיצאו מהאלבום.
בנוסף לכך, עבדה נורווד עם מגוון מפיקים נוספים ביניהם הרכב האר אנד בי Somethin' for the People ארוול מקלינטון, ודמון ת'ומאס.
עם הוצאתו, האלבום קיבל ביקורות חיוביות מהמבקרים אשר שיבחו את הביצועים של נורווד.
בנוסף האלבום גם זכה להצלחה מסחרית תואמת.
בארצות הברית האלבום תחילה לא המריא אך עם הזמן זכה להצלחה יותר גדולה ונכון להיום מכירותיו עומדות על 4 מיליון עותקים במדינה.
גם בבריטניה האלבום זכה להצלחה דומה שם הגיע למעמד כסף ובקנדה הגיע למעמד זהב.
סך הכל מכירות האלבום עומדות נכון להיום על 6 מיליון עותקים בכל העולם.
מתוך האלבום יצאו ארבעה סינגלים אשר כולם הגיעו לראש מצעד שירי ה-R&B האמריקאי.
"I Wanna Be Down" היה לסינגל הראשון מהאלבום אשר הגיע לעשירייה הפותחת בארצות הברית, לעשרים העליונים באוסטרליה וניו זילנד ול-40 העליונים בבריטניה.
השיר גם זכה לביקורות חיוביות ולימים הפך לאחד מהשירים המזוהים עם הזמרת.
הסינגל השני מהאלבום היה השיר "Baby" אשר אף זכה להצלחה גדולה יותר.
אחריו יצאו הסינגלים "Best Friend" ו-"Brokenhearted" אשר גם הם נכנסו לעשירייה הפותחת בארצות הברית ובכך ברנדי סימנה את עצמה כאחת מזמרות ה-R&B המצליחות ביותר באותה תקופה.
האלבום זיכה את נורווד לשתי מועמדויות בטקס פרסי הגראמי בקטגוריות "האמן החדש הטוב ביותר" ו"היכולות הווקאליות הטובות ביותר בשיר R&B נשי" עבור השיר "Baby".
Brava (בעברית: אמיצה) הוא אלבום האולפן השלישי של הזמרת הארגנטינאית לאלי.
הוא יצא לאור ב-10 באוגוסט 2018 תחת הוצאת חברת סוני מיוזיק ארגנטינה.
האלבום כולל הופעות אורח של Reik, פבלו ויטאר, A.CHAL, אברהם מטאו ומאו וריקי.
האלבום זכה בפרס אלבום הפופ הנשי הטוב ביותר ועיצוב העטיפה הטוב ביותר בטקס פרסי גרדל ה-21. הסינגל החמישי של האלבום, "Sin Querer Queriendo", זכה גם בקטגוריית שיר השנה.
שנהארגוןפרסתוצאהמקור2019פרסי גרדלאלבום הפופ הנשי הטוב ביותרעיצוב העטיפה הטוב ביותר
Braina היא עוזרת וירטואלית ואפליקציית הכתבת דיבור לטקסט עבור Microsoft Windows המשווקת על ידי חברת Brainasoft.
Braina משתמשת בממשק שפה טבעית וזיהוי דיבור כדי ליצור אינטראקציה עם המשתמשים ומאפשרת להם להשתמש במשפטים בשפה טבעית כדי לבצע משימות שונות במחשב שלהם.
האפליקציה מסוגלת למצוא מידע מהאינטרנט, לחפש ולהשמיע שירים וסרטונים לפי בחירת המשתמש, למצוא ולפתוח קבצים, להגדיר אזעקות ותזכורות, לבצע חישובים מתמטיים, לשלוט בחלונות ובתוכניות.
האפליקציה זמינה במערכות הפעלה Android ו-iOS.
התוכנה לומדת ומתאימה את עצמה להתנהגות המשתמש לאורך זמן כדי לצפות טוב יותר את צרכיו.
התוכנה גם מאפשרת למשתמשים להקליד פקודות באמצעות המקלדת במקום לומר אותן.
Braina מגיעה בגרסה חינמית וגם בגרסה בתשלום.
Braina מאפשרת תמלול קובץ אודיו/וידאו ומאפשרת ממשק קולי ל-ChatGPT.
TechRadar של Future plc זיהה את Braina כאחת מ-10 התוכנות החיוניות הטובות ביותר לשנת 2015.
Braina מגיעה בגרסה חינמית ובגרסת Pro.
Brat הוא אלבום האולפן השישי של הזמרת-יוצרת הבריטית צ'ארלי XCX.
האלבום יצא לאור ב-7 ביוני 2024, על ידי חברת התקליטים אטלנטיק.
הוא כולל הפקה של צ'ארלי XCX, סירקט, עומר פדי, א.
האלבום שואב השפעה מסצנת מוזיקת הרייב בריטית של שנות ה-2000, עם צליל מועדונים אגרסיבי יותר מאלבומה הקודם, Crash (2022).
מהדורת דלוקס עם שלוש רצועות נוספות יצאה לאור ב-10 ביוני 2024.
האלבום זכה להצלחה ביקורתית ומסחרית.
הוא הופיע לראשונה במקום השני במצעד האלבומים הבריטי והגיע לעשירייה הראשונה ב-12 מדינות נוספות, כולל ארצות הברית, שם הופיע לראשונה במקום השלישי, הופעת הבכורה הגבוהה ביותר של צ'ארלי XCX.
עטיפת האלבום והאסתטיקה הפכו לטרנד אינטרנט פופולרי, ואומצה על ידי ארצות הברית.
במסע הבחירות לנשיאות של סגנית הנשיא קמלה האריס ל, אשר צ'רלי XCX אישרה.
Brat הוא אלבום האולפן השישי של צ'רלי XCX והראשון לאחר שחידשה את החוזה שלה עם חברת התקליטים אטלנטיק רקורדס בתחילת 2023. הוא הוכרז ב-28 בפברואר 2024, יום לפני יציאת הסינגל המוביל "Von Dutch".
לדברי צ'רלי XCX, האלבום הוא "הרקורד האגרסיבי והמתעמת ביותר שלה", אך גם הפגיע ביותר שלה.
ב-22 בפברואר, במהלך הסט של בוילר רום שלה, היא הציגה לראשונה קטעי שירים שזוהו כ"Spring Breakers" ו-"365".
היא הצטרפה לבמה על ידי אדיסון ריי וג'וליה פוקס; רמיקס של "פון הולנדית" עם ריי וא.
קוק יצא לאור ב-22 במרץ.
ב-6 במרץ, היא הציגה לראשונה את "So I" באירוע טקס "נשים במוזיקה" של בילבורד ל-2024. "Club Classics" ו-"B2B" יצאו לאור ב-3 באפריל כסינגל קידום מכירות של שתי חבילות.
לאחר שפרסמה את השיר במשך כמה ימים, ב-29 באפריל, הודיעה צ'רלי XCX על יציאת הסינגל הבא, "360".
הוא יצא לאור ב-10 במאי לצד וידאו הקליפ שלו, שנחשף מוקדם יותר באותו יום, ותואר על ידה כ"קליפ המוזיקה הטוב ביותר שלה אי פעם".
הסרטון כולל מספר "איט גירל", קלואי סביני, ג'וליה פוקס, רייצ'ל סנוט, אמה צ'מברלין, גברייט, אלכס קונסאני, איי.
קוק, קלואי צ'רי, איזמיה פרנץ', סאלם מיטשל, הארי נף וריצ'י שזאם.
לאחר מכן הרמיקס של "360", בהשתתפות האמנים השוודים רובין ויאנג לין, יצאה לאור ב-31 במאי.
Brat יצא לאור ב-7 ביוני 2024. מהדורת דלוקס, בשם Brat and It's the Same but There's Three More Songs So It's Not, יצאה לאור ב-10 ביוני, המכילה שלושה שירים נוספים.
ב-21 ביוני יצאה לאור גרסת רמיקס של "Girl, So Confusing" בהשתתפות הזמרת הניו זילנדית לורד.
ב-1 באוגוסט 2024 יצא לאור גרסת רמיקס של "Guess" ממהדורת הדלוקס בהשתתפות הזמרת האמריקאית בילי אייליש.
למחרת, "Apple" יצא לרדיו האיטלקי כסינגל השלישי של האלבום.
ב-12 בספטמבר יצא לאור רמיקס של "Talk Talk" בהשתתפות טרוי סיוון יחד עם ההכרזה על אלבום רמיקס בשם Brat and It's Completely Different but Also Still Brat שיצא לאור ב-11 באוקטובר 2024.
Brat מתעל את סצנת הרייב הלא חוקית הלונדונית, שבה החלה צ'רלי XCX להופיע בה כנערה.
היא גם הזכירה ש-Brat "הוא כנראה האלבום הקרוב ביותר ל-Pop 2 [2017 שלה] באתוס שלו".
הוא תואר כמורכב מאלקטרופופ, קלאב-פופ, הייפרפופ, אלקטרוקלאש, ודאנס.
צ'רלי XCX אמרה לקייטי ביין של ממגזין בילבורד ש-Brat מופק מאוסף צפוף של צלילים כדי ליצור "מינימליזם ייחודי זה שהוא מאוד רועש ונועז".
שאד ד'סוזה ממגזין The Face השווה את הסאונד של האלבום לאוספי מיניסטרי אוף סאונד מתקופת שנות ה-2000 The Annual והאלבום Loud משנת 2010 של הזמרת הברבדית ריהאנה, וכינה את המילים "מוצלות וחצוניות, אבל עדינות ושוברות לב".
צ'רלי XCX אישרה שרצועה אחת מהאלבום, "Girl, So Confusing", חוקרת את מערכת היחסים השנויה במחלוקת שלה עם אמנית שותפה.
המאזינים שיערו שהרצועה עוסקת במרינה דיאמנדיס, רינה סאוואיאמה או לורד, שעליה אושר מאוחר יותר שהרצועה עוסקת.
לורד הופיעה אז בגרסת הרמיקס של השיר.
"הזדהות היא סכין" רומז לסיטואציה דומה אחרת; על פי הערכות, השיר עוסק ביחסים שלה עם הזמרת טיילור סוויפט, כמו גם על התפיסה של צ'רלי לגבי מערכת היחסים שלה עם הסולן מ-דה 1975, מאטי הילי.
"Rewind" נכתב כתגובה ישירה להצלחת "Speed Drive" מפסקול של הסרט ברבי.
"Mean Girls", שיר בהשראת חלקית ממארחת ה-Red Scare דאשה נקרסובה והשחקנית והדוגמנית ג'וליה פוקס, מתמקד ב"היקסמות של החברה לנערות מרושעות".
מגזין The Face כינה את הרצועה "So I" "חקירה מסוקסת של הצער שלה על [מותה של] סופי".
"Apple" נכתב בהשראת סגנון הכתיבה של הזמרת וחברתה הקרובה של צ'רלי XCX, קרוליין פוליצ'ק.
"I Think About It All the Time" רואה את צ'רלי XCX מהרהר באימהות לאחר שפגשה את התינוק של חברתה הזמרת נוני באו.
בראיון לפני יציאתו של האלבום אמרה: "האם אני פחות אישה אם אין לי ילד?
האם ארגיש שפספסתי את המטרה שלי בחיים?
אני יודעת שאנחנו לא אמורים להגיד זה, אבל זה התכנות הביולוגי והחברתי".
גרסת הדלוקס של Brat מוסיפה שלושה שירים חדשים.
ב-"Guess", צ'רלי XCX מאתגרת לנחש את צבע התחתונים שלה, אותם כינו המבקרים "פלרטטני ובוטה באופן לא מתנצל".
ב-"Spring Breakers" נטען שהחוצפה של צ'רלי XCX מרחיקה אותה מאירועי תעשיית המוזיקה כמו פרסי הגראמי.
יצירות עטיפת האלבום והאריזה של Brat עוצבו על ידי הסטודיו Special Offer, Inc.
העטיפה היא ריבוע ירוק לימוני עם הכותרת באותיות קטנות בגופן sans-serif.
בראיון למגזין ווג סינגפור, צ'רלי XCX אמרה לצ'אנדריי ריי שהביקורת הביאה אותה לשאול מדוע מעריצים מרגישים "בעלות על אמניות" עד כדי כך שהם דורשים שתצלום יהיה על כל העבודות שלהם; היא קראה לזה בעבר "מיסוגיניסטי ומשעמם" ב-X.
על צבע עטיפת האלבום, היא אמרה שירוק היה רווי יתר בתקשורת ובאופנה: "רציתי ללכת עם גוון ירוק פוגעני ולא טרנדי.
כדי לעורר את הרעיון שמשהו לא בסדר, הייתי רוצה שנטיל ספק בציפיות שלנו מתרבות הפופ - מדוע חלק מהדברים נחשבים לטובים ומקובלים, וחלק מהדברים נחשבים כרעים להתגרות באנשים, אני לא עושה דברים כדי להיות נחמדים".
למרות המראה הפשוט, עיצוב עטיפת האלבום עבר תהליך פיתוח של חמישה חודשים תוך שמירה על ריבוע ירוק עם טקסט.
פריני בחרה את הצבע לאחר בחינת כ-500 גוונים, מתוך כוונה לאפקט מזעזע וזוהר.
הגוון האחרון הדהד את החזון של צ'רלי XCX של חוסר כבוד נועז.
הטיפוגרפיה, המבוססת על אריאל, נבחרה בשל התחושה הלא "יקרה" שלה.
בעודו שוקל סוגי גופנים שווייצרים שונים, פריני רצה להתעלות על הלווטיקה.
הטקסט, שנמתח מעט כדי "לתת לו אישיות", ממוקם בצורה מביכה כך שהוא לא קטן וטוב טעם ולא גדול וקולני, ויוצר אסתטיקה נטולת דעה.
בשבועות שקדמו ליציאתו של Brat, קיר בגרינפוינט, ברוקלין - שהמעריצים כינו "קיר הפרחח" - נצבע ונצבע מחדש בצבע הירוק הייחודי של האלבום ובמסרים שונים.
במהלך הקיץ, המסרים שלו השתנו תדיר בהתאם למחזור הקידום של האלבום.
ההודעה הראשונה הייתה "I'm your fav reference" - מילת השיר מהסינגל "360" - לפני שהוא נצבע מחדש לפשוט "פרחח".
ב-10 ביוני, כאשר יצאה מהדורת הדלוקס של Brat, הקיר שונה ללבן עם ההודעה "פרחח וזה אותו דבר אבל יש עוד שלושה שירים אז זה לא".
באמצע יוני, הקיר נותר לבן אך שינה את המסר שלו ל"לורד", מה שמצביע על מעורבותה האפשרית של הזמרת לורד במהדורות עתידיות הנוגעות לפרחח, שהופיע עד מהרה בגרסת הרמיקס של "Girl, So Confusing".
המסר האחרון של חומת הפרחח - "בסדר ביי!" בירוק החתימה של האלבום - נצבע ב-1 ביולי.
סיידי בל ממגזין פיפל קישרה את עטיפת האלבום עם אופי האלבום, אותו כינתה צ'רלי XCX "עימות".
שכונתה טרנד "פרחח קיץ", סגנון עטיפת האלבום והגוון הספציפי של ירוק הפכו לשיווק ויראלי לאחר שצץ ברשת כלי "מחולל פרחחים" שאפשר למשתמשים לשכפל את העטיפה עם טקסט מותאם אישית משלהם.
ציון הדרך של לונדון איי הואר בירוק ליים ביום יציאת האלבום.
מגזין נשיונל ג'יאוגרפיק הכירה באלבום ובפרסונה של "ילדת הפרחח" במאמר בנושא פרחח שדן באייקונים נשיים מרדניים לאורך ההיסטוריה, כולל קלאופטרה, וו דזה טיין, לוקרציה בורג'ה, ג'ורג'ינה קוונדיש, הדוכסית מדבונשייר וז'ורז' סאנד.
כחלק ממסע הבחירות שלהם לשנת 2024, המפלגה הירוקה של אנגליה ווילס פרסמה העתק של עטיפת האלבום ברשתות החברתיות שבה נכתב "הצביע ירוק" במקום "פרחח".
לאחר שג'ו ביידן החליט לפרוש מהבחירות לנשיאות ארצות הברית 2024, פרופיל הקמפיין הרשמי של ביידן-האריס שינה את שמו ל-"Kamala HQ", תוך תמיכה בסגנית הנשיא קמאלה האריס, ושינה את תמונת הבאנר שלו בחיקוי של עטיפת האלבום, והחליף את "פרחח" ב"קמאלה hq".
זה התרחש לאחר שצ'רלי XCX תמכה בהאריס ב-X (לשעבר טוויטר), ופרסמה את ההצהרה "kamala IS brat [sic]".
צ'רלי XCX הצהירה מאוחר יותר כי למרות שלא נועד כאישור מפורש, היא "שמחה לעזור למנוע מהדמוקרטיה להיכשל לנצח".
סרטונים מרובים של טיקטוק הראו עריכות של שירים מהאלבום עם קטעים של האריס ברקע.
כמה אנליסטים הציעו שהקשר בין הקמפיין לאלבום יגרום להתלהבות בקרב מצביעים צעירים.
האלבום נכלל במספר רשימות שפרסמו גופי תקשורת שונים לסיכום האלבומים הטובים ביותר לשנת 2024. בפרט, האלבום הוכתר כאלבום הטוב ביותר של השנה ברשימות שפרסמו מגזין --------ומגזין ---------.
פיצ'פורק דירגו את האלבום במקום השביעי ברשימת "100 האלבומים הטובים ביותר של שנות ה-2020 עד כה".
בבריטניה, האלבום נחת לראשונה במקום השני במצעד האלבומים הבריטי, והפך לאלבומה השני שנכנס לעשירייה הפותחת ואת המכירות הגדולות ביותר שלה בשבוע הפתיחה בבריטניה.
כניסתה למקום השני במצעד האלבומים הבריטי עורר מחלוקת בקרב כלי תקשורת שהאשימו את טיילור סוויפט בכך שהיא ניצבת במקום הראשון בבריטניה על ידי הוצאת גרסה חדשה של אלבומה האחרון, The Tortured Poets Department, שזמינה רק בבריטניה, באותו שבוע שבו יצא לאור Brat.
אחרי הוצאת אלבום הרמיקס Brat and It's Completely Different but Also Still Brat, האלבום הגיע לראש המצעד בממלכה המאוחדת, ומסמן את האלבום השני של צ'ארלי שעושה זאת לאחר Crash (2022).
בארצות הברית, האלבום נחת לראשונה במקום השלישי במצעד בילבורד 200 עם 77,000 יחידה שקולה לאלבום שנמכרו בשבוע הפתיחה שלו, הכוללות 40,000 מכירות אלבומים טהורות.
עם ההישג הזה הוא הפך לאלבום המצרף הגבוה ביותר של צ'רלי XCX בארצות הברית.
זה גם זיכה את צ'רלי XCX במכירות הגבוהות ביותר שלה בשבוע הראשון ובשבוע הסטרימינג הגדול ביותר שלה אי פעם עם 46.72 מיליון השמעות.
האלבום היה לאלבום הנשי השביעי המושמע ביותר בשנת 2024 ברשת הזרמת המדיה ספוטיפיי.
פרסתאריךקטגוריהתוצאהמקורפרס המוזיקה של ARIA20 בנובמבר 2024האמן הבינלאומי הטוב ביותרפרס המוזיקה של בילבורד12 בדצמבר 2024אלבום דאנס/אלקטרוני מובילפרס גראמי26 בינואר 2025אלבום השנהאלבום הדאנס/אלקטרוני הטוב ביותרמארז התקליטים הטוב ביותרפרס המוזיקה האמריקאית26 במאי 2025אלבום השנהאלבום פופ אהוב
"Guess" מכיל אינטרפולציה של "Technologic" (2005), שנכתב על ידי תומא בנגלטר, גי-מנואל דה הומם-קריסטו, ובביצועו של דאפט פאנק.
"Spring Breakers" מכיל אינטרפולציה של "Everytime" (2003), שנכתב על ידי בריטני ספירס ואנט ארטני, ובוצע על ידי ספירס.
+ תאריכי יציאות לאור ופורמטים עבור Bratאזורתאריך יציאהפורמט (ים)גרסהחברת תקליטיםמקור כלל העולם7 ביוני 2024קלטת שמע • הורדה דיגיטלית • תקליטור • הזרמת מוזיקה • תקליט • מארז תקליטוריםסטנדרטיתאטלנטיק רקורדס10 ביוני 2024הורדה דיגיטלית • הזרמת מוזיקה • תקליטור • תקליטדלוקס
חברת בירה צרפתית תבעה פיצויים מממשלת גרמניה על כך שלא אפשרה לה לייצא בירה לגרמניה בסוף 1981 בשל אי עמידה בחוק טוהר הבירה הגרמני (Biersteuergesetz 1952 9 ו-10).
הנציבות האירופית הכירה בכך כהפרה של סעיף 30 של TEEC והגישה הליכי הפרה נגד גרמניה בגין איסור על (1) שיווק מוצרים הנקראים בירה ו-(2) ייבוא בירה עם תוספים.
בית הדין האירופי לצדק (ECJ) קבע שהאיסור על שיווק אינו תואם את האמנות בפרשה הנציבות נגד גרמניה (1987) 178/84. Brasserie du Pêcheur תבעה אז 1.8 מיליון DM, שהיווה חלק מההפסד שנגרם.
34 כדי שמדינה תהיה אחראית יש לקבוע כי נהגה באופן מודע או ברשלנות, ורק אם מטרתו הכתובה של החוק הייתה להטיב עם צד שלישי.
מקרה נוסף שנידון אף הוא באותו ההליך, נגע לדייגים ספרדיים אשר תבעו את ממשלת בריטניה בדרישה לפיצוי בגין חוק שילוח מסחרי משנת 1988. ממשלת בריטניה טענה שהחקיקה התקבלה בתום לב, ואין בכוונתה להפר את הוראת האמנה, ולכן אין להטיל אחריות.
בחוות דעתו ציין התובע הכללי טזאורו כי עד 1995 נתקבלו רק 8 תביעות פיצויים.
בית המשפט לצדק קבע כי אין זה רלוונטי שהפרלמנט העביר את החוק, והמדינה עודנה אחראית.
גם פסיקה מוקדמת של ה-ECJ י לא הייתה תנאי מוקדם לאחריות.
לצורך פיצויים, די בכך שהחוק (1) היה צריך לכוון להקנות זכויות ליחידים (2) התקיים קשר סיבתי רציני מספיק (3) בין הפרה לנזק.
אחריותה של המדינה החברה נובעת מעיקרון האפקטיביות של החוק.
אחריות המדינה החברה כפופה לאותם עקרונות של אחריות החולשים על האיחוד האירופי עצמו.
בהקשר חקיקתי, יש להוכיח כי הייתה התעלמות ברורה וחמורה ממגבלות הפעלת שיקול הדעת.
עם זאת, שיקול הדעת שניתן לפרלמנט הוא נרחב.
כאשר תיק Brasserie חזר לבית המשפט העליון הגרמני לעניינים אזרחיים (Bundesgerichtshof), זה מצא שההפרות אינן מספיקות כדי להטיל אחריות על גרמניה.
האלבום יצא לאור ב-11 באוקטובר 2024, על ידי חברת התקליטים אטלנטיק.
האלבום מכיל רמיקסים ומשמש כאלבום כפול של הרצועות המקוריות.
Brat and It's Completely Different but Also Still Brat הוכרז לאחר יציאת הרמיקס "Talk Talk" בהשתתפות טרוי סיון ב-12 בספטמבר 2024. עיתוי יציאת האלבום התרחש במקביל לצאת סיבוב ההופעות של צ'ארלי XCX ושל סיון הנקרא "Sweat tour.
עטיפת האלבום פורסמה עם הכיתוב 'פרחחית וזה שונה לגמרי אבל גם עדיין פרחחית - יצא ב-11 באוקטובר' בכמה מחשבונות המדיה החברתית של צ'רלי XCX.
פרסומים אלו כללו גם קישור להזמנה מוקדמת של האלבום באתרי סטרימינג שונים.
האלבום נמכר גם במהדורת קלטת שמע כפולה וכתקליטור כפול.
כתב עת/אתררשימהמקוםמקורהגרדיאן50 האלבומים הטובים ביותר לשנת 20241ג'ם אסוואד (וראייטי)האלבומים הטובים ביותר לשנת 20241וראייטיהאלבומים הטובים ביותר לשנת 2024 (בחירתו של סטיבן ג'יי הורוביץ)3הניו יורק טיימסהאלבומים הטובים ביותר לשנת 2024 (בחירתו של ג'ון פרלס)1רולינג סטון20 האלבומים המובילים לשנת 2024: (בחירתו של רוב שפילד)1The Forty-Fiveהאלבומים הטובים ביותר לשנת 20245
הרמיקס "Talk Talk" כולל שירה נוספת של דואה ליפה.
+ תאריכי יציאות לאור ופורמטים עבור Brat and It's Completely Different but Also Still Bratאזורתאריך יציאהפורמט (ים)גרסהחברת תקליטיםהערותכלל העולם11 באוקטובר 2024הורדה דיגיטלית • הזרמת מוזיקה • תקליטור • תקליט • קלטת שמעסטנדרטיתאטלנטיק14 באוקטובר 2024הורדה דיגיטלית • הזרמת מוזיקהרצועות בונוס
Brainwashed הוא אלבום האולפן ה-12 והאחרון של המוזיקאי האנגלי ג'ורג' האריסון.
הוא יצא לאור ב-19 בנובמבר 2002, כשנה לאחר מותו של האריסון, וכ-15 לאחר צאת אלבום האולפן הקודם שלו, Cloud Nine.
ההקלטות לאלבום החלו למעלה מעשור לפני מותו של הריסון, אך נדחו שוב ושוב.
עיבודי האובר-דאב לאלבום הושלמו על ידי בנו, דהני, המתופף וחברו הוותיק ושותפו המוזיקלי ג'ף לין.
האלבום הגיע לרשימת 30 האלבומים הגדולים בבריטניה ול-20 האלבומים הגדולים בארצות הברית, וזכה בעיקר לביקורות חיוביות.
הקטע האינסטרומנטלי "" זכה בפרס גראמי לביצוע הפופ האינסטרומנטלי הטוב ביותר לשנת 2004, בעוד ש-"Any Road" היה מועמד לפרס עבור ביצוע הפופ הווקאלי הטוב ביותר – גבר .
Brave New World (בעברית: עולם חדש מופלא) הוא אלבום האולפן ה-12 של להקת המטאל הבריטית איירון מיידן.
האלבום ראה אור בתאריך 29 במאי 2000. זהו האלבום הראשון של הלהקה בהרכבה הנוכחי.
Brave New World הוא אלבום חזרתם של סולן הלהקה ברוס דיקינסון והגיטריסט אדריאן סמית' ללהקה.
האלבום עורר הרבה ציפיות מעורבות בדאגה, האם בזכות חזרתם של אדריאן וברוס באמת תצליח ליצור מוזיקה באותה רמה של האלבומים הישנים?
האלבום נעשה בסגנון הקודר והמאופק שאפיין את קריירת הסולו של דיקינסון, תוך התרחקות לא רק מהסגנון המסורתי של איירון, אלא אף מסגנון המטאל המסורתי כולו לכיוון הפרוגרסיב מטאל.
האלבום לא מכר כמו האלבומים הישנים עם ברוס, אך ניתן ליחס לזה את ירידת הפופולריות של הלהקה ושל הרוק בעולם מאז, ולאו דווקא לשפוט לפיכך את איכות האלבום.
יש שהתאכזבו מהאלבום ושללו את הכיוון החדש אליו שאפה מיידן, ויש שמעריכים אותו מאוד ורואים אותו כאלבום שהחזיר את מיידן למסלול אחרי נפילת הפופולריות בימי ביילי.
Breakaway הוא אלבומה השני של הזמרת קלי קלרקסון והוא ראה אור ב-30 בנובמבר 2004 בארצות הברית.
קלרקסון הייתה שותפה בכתיבת שישה משירי האלבום.
בטקס פרסי גראמי ה-48, זכה האלבום ב"אלבום הפופ הטוב של השנה", והסינגל "Since U Been Gone", זכה בקטגוריית "הופעת השיר של זמרת הפופ הטוב של השנה".
ב-2005, הגיע Breakaway למקום השני באלבומים רבי המכר באוסטרליה, עם מכירות של למעלה מ-450,000 עותקים והגיע לפלטינה x6.
בסוף 2005, הגיע האלבום למקום השמיני באלבומים רבי המכר בממלכה המאוחדת, עם מכירות של למעלה מ-950,000 עותקים.
Breakaway - שיר הנושא של הסרט יומני הנסיכה 2: אירוסין מלכותיים.
השיר נכתב במקור לאלבום Let Go של הזמרת אבריל לאבין שאף הייתה שותפה לכתיבתו, אך לבסוף לא נכלל בו כיוון שלאבין חשה שהוא אינו מתאים לאלבומה.
Since U Been Gone - השיר היה להיט גדול בכל העולם, והיה לשיר הפריצה של קלרקסון מחוץ לארצות הברית.
Behind These Hazel Eyes - השיר מבוסס על חבר לשעבר של קלרקסון שעזב אותה כדי להתחתן עם חברתו לשעבר.
הסינגל זכה ב-3 פלטינות וזהב אחד.
הוא זכה להצלחה גדולה מאוד בארץ ובעולם.
קלרקסון כתבה את הטיוטה הראשונה של השיר כשהייתה בת 16, והוא מדבר על הגירושין של הוריה.
בן מודי (לשעבר בלהקת אוונסנס) היה שותף לכתיבה של השיר.
בשנת 2007, קלי וחברתה, כוכבת הקאנטרי ריבה מקנטייר הקליטו גרסה מחודשת לשיר לאלבום הדואטים של מקנטייר.
גרסה זו נחשפה לראשונה בטקס פרסי הקאנטרי ב-15 במאי 2007.
Walk Away - שיר פופ שנכתב על ידי קלרקסון, ומכיל מילים הומוריסטיות.
Break the Ice (בעברית: לשבור את הקרח) הוא הסינגל השלישי של זמרת הפופ האמריקאית בריטני ספירס, מתוך אלבומה Blackout.
השיר נכתב על ידי נייט הילס, ג'יימס וושינגטון, קרי הילסון ומרסלה ארסיה.
הקליפ הוא אנימציה יפנית, אנימה.
הקליפ עצמו הוא שחזור לקליפ Toxic.
בשל מצבה האישי של בריטני באותה עת, לא צולם קליפ לשיר וזהו הקליפ הראשון של ספירס שמציג אנימציה בסגנון אנימה, אשר בוים על ידי רוברט הולס.
בקליפ, ספירס המצוירת נראית בדרכה לנקום בגבר וכמו כן להרוס בניין של אנשי-צמרת שמנסים להשתלט עליה, שנקרא Victory, בו שוכן אותו גבר וכמו כן פס-ייצור של אלפי כפילות שלה במבחנות.
בתום הקליפ, ספירס מצליחה לממש את משימה ואכן להשמיד את "כוחות הרשע".
רבים ממעריציה פירשו את הכתובית בסוף הקליפ שאומרת "המשך יבוא..." לכך שיהיה המשך לעלילה ובכלל, המשך לקריירה של ספירס.
הקליפ שלמעשה מלא ברמזים שתולים ובעלילה שניתן לפרשה במספר דרכים, נחשב כקליפ המשך ללהיט שלה "Toxic", מהאלבום In the Zone.
ואכן, קליפ-הקאמבק שלה, "Womanizer", המשיך את הקו הסגנוני של "Toxic" ו-"Break The Ice".
השיר הגיע למקום ה-43 במצעד הבילבורד האמריקאי ולמקום ה-15 במצעד הבריטי שם הוא הסינגל הכי פחות מצליח של ספירס.
בישראל הגיע השיר למקום הראשון במצעד של רדיוס 100 FM.
"Break On Through (To the Other Side)" הוא שיר של להקת הרוק האמריקאית הדלתות.
זהו שיר הפתיחה של אלבום הבכורה שלהם מ-1967, The Doors.
אלקטרה רקורדס הוציאה את השיר כסינגל הראשון של הלהקה, שהגיע למקום ה-126 בארצות הברית.
למרות כישלונו של הסינגל להשפיע על מצעדי מכירות התקליטים, הוא עדיין היה אחד השירים הפופולריים ביותר של הלהקה, והפך למבוקש בהופעותיה.
עשרים וארבע שנים לאחר יציאתו המקורית, "Break On Through" הפך ללהיט קטן בבריטניה לאחר שיצא כסינגל מתוך אלבום הפסקול לסרט הדלתות, והגיע למקום ה-64 במצעד הסינגלים הבריטי.
השיר מופיע כפותח את אלבום הבכורה.
חברת התקליטים של הלהקה Elektra, התנגדו לשימוש במילים "she gets high" ("היא עפה גבוה", ביטוי להתמסטלות) כי זוהי התייחסות לשימוש בסמים.
בכל ההוצאות של אלבום הבכורה המשפט הזה נכתב וכל מילות השיר הופיעו, עד 1990 שבו מחקו את המילה "high" וכך מוריסון שר "she gets" ארבע פעמים.
עד היום, תחנות רדיו משתמשות בגרסה המצונזרת.
השיר "Break on Through" מאגד בתוכו ארבעה יסודות מוזיקליים שונים – תופים מבוססי בוסה נובה, קלידים בסגנון ריתם אנד בלוז, גיטרה בלוזית, ושירה דרמטית ומיסטית של מוריסון.
בדומה לשירים פשוטים רבים, לשיר זה מקצב של ארבעה רבעים (4/4), לחן השיר דומה לשירו של גיטריסט הבלוז, אלמור ג'יימס "Stranger Blues".
השיר מתחיל עם תופים בסגנון ג'אז שדומים לפתיחת השיר של דקסטר גורדון, "Soy Califa" עם תיפופו של בילי היגינס.
מתופף הלהקה ג'ון דנסמור רצה להשתמש בטכניקות של המוזיקה הברזילאית, בוסה נובה ולכן החליט להשתמש בטכניקה זו בשיר.
הוא האיץ את המקצב והמיר את הנגינה במברשות למקלות תופים – מה שיצר תחושת רוק מהירה ואנרגטית.
לאחר מכן נשמע סולו עוגב של ריי מנזרק הדומה לשירו של ריי צ'ארלס "What'd I Say" יש כמה הערות שאינן במקומם מכוונות בזה.
קלידי הבס של מנזרק גם נשמעים בטכניקה של בוסה נובה עד לסוף השיר.
מנזרק יצר את הסאונד הייחודי שלו משילוב בין שתי מערכות קלידים – פנדר ורודס – עליהן ניגן בו-זמנית.
רובי קריגר, הגיטריסט, הודה כי לקח השראה ישירה מקטע של להקת הבלוז Paul Butterfield Blues Band בשיר "Your Money Maker", ושינה את הקצב ליצירת הצליל המזוהה של השיר.
ג'ים מוריסון הקליט את קולו באותו מיקרופון ששימש את פרנק סינטרה, מתוך הערכה לסאונד שלו.
מוריסון התייחס לשירתו בשיר כמחווה לסגנון של סינטרה.
בשורות האחרונות מופיע המשפט "She gets high", המתייחס לשימוש בסמים – נושא שהיה טאבו בשנות ה-60. בגרסאות רשמיות נאלצה הלהקה לצנזר את הביטוי, והוא הוחלף ב-"She get" בלבד.
מוריסון מבצע את השיר באנרגיה עוצמתית ובקרשנדו בולט, במיוחד בחלק שבו הוא שואג את "Everybody loves my baby".
בביקורת שירים עבור AllMusic, המבקרת לינדזי פלנר העירה כי המילים של מוריסון "חושפות אוריינות שרק לעיתים רחוקות שולבה במוזיקת רוק":מיד המילים מצביעות על כך שמשהו שונה ...
"Break On Through" בנוי כמו שיר אהבה.
עם זאת, הניסוח של מוריסון משלב בחוכמה מילים רומנטיות כמו "I found an island in your arms/A country in your eyes" עם השורות הכמעט מרושעות "arms that chain[ed up]/Eyes that lie[d]"."Break On Through (To the Other Side)" תואר על ידי בילבורד כ"רוקר מלא התרגשות" שמייצג "הופעת בכורה עוצמתית".
קאש בוקס אמר כי הסינגל הוא "מסלול נהיגה פועם שאמור לראות הרבה סיבובים".
השיר נחשב גם לאחד השירים הגדולים ביותר של הלהקה.
בשנת 2021, הגרדיאן דירג את השיר במקום השני ברשימת 30 שירי הדלתות הגדולים שלהם, ו-Louder Sound דירג אותו במקום החמישי ברשימת 20 שירי הדלתות הגדולים שלהם.
בשנת 2012 נבחר השיר להיות מנוגן על מאדים במהלך משימה של נאס"א.
ריי מנזרק - אורגן ווקס קונטיננטל, קלידי בס
Break It Off (בעברית: לשבור את זה) הוא שיר של הזמרת הברבדית ריהאנה בהשתתפות הזמר שון פול מתוך אלבום האולפן השני שלה, A Girl like Me.
השיר נכתב על ידי שון פול, דונובן בנט, ק.
פורד וריהאנה והופק על ידי דון קורלאון.
השיר יצא לאור ב-13 בנובמבר 2006 כסינגל הרביעי ואחרון מהאלבום.
השיר הוא שיר דאנסהול ופופ עתידני אשר משלב אלקטרו-רגאיי.
השיר זכה לביקורות חיוביות ששיבחו את שיתוף הפעולה בין ריהאנה לשון פול ושיבחו את פול על החזרה לשורשיו.
השיר הגיע למקום ה-9 בארצות הברית אף על פי שלא צולם לו קליפ, ולמקום ה-6 במצעד 40 שירי המיינסטרים של בילבורד.
גם בפלנדריה השיר זכה להצלחה, והגיע למקום ה-10. על מנת לקדם את השיר ריהאנה ביצעה אותו בפסטיבל "השבוע הגדול של הרדיו" ובשני סיבובי ההופעות הראשונים שלה.
השיר הוקלט בשני אולפנים בג'מייקה, נכתב על ידי שון פול, דונובן בנט, ק.
פורד וריהאנה, הופק על ידי דון קורלאון והונדס על ידי ג'רמי הארדינג ובנט עצמו שגם סיפק את המכשור ליצירת השיר.
ריהאנה ופול נפגשו לראשונה כאשר ריהאנה ביקרה בג'מייקה, שם פול ערך לה סיור באי ולקח אותה למסיבות ולמוזיאון של בוב מארלי ובכך בילה איתה מספר ימים ולאחר מכן נולד הרעיון שלהם לשתף פעולה ביחד אותו כינה כ"שיתוף הפעולה הכי בלתי נשכח שלו".
השיר שוחרר כסינגל האחרון מהאלבום ב-13 בנובמבר 2006 ולאחר מכן בפברואר 2007 הוא היה זמין להורדה דיגיטלית במדינות שונות וביניהם אוסטרליה, ספרד ובלגיה.
השיר קיבל ביקורות חיוביות ממבקרי המוזיקה.
דייוויד ג' פריס מ-AllMusic כתב כי השיר "עסיסי לחלוטין" "ושהיא [ריהאנה] מספקת תחרות טובה לשון פול.
קלפה סאנה מניו יורק טיימס שיבח את השיר ותיאר אותו כ"ניצחון של ריהאנה לנוסחה הישנה שלה".
על מנת לקדם את השיר ריהאנה הופיעה עם השיר בפסטיבל "השבוע הגדול של הרדיו" ובנוסף גם הופיעה איתו בשני סיבובי ההופעות הראשונים שלה.
כתיבה – דונובן בנט, שון פול הנריקס, ק.
הינדוס – ג'רמי הארדינג ודונובן בנט
השיר דורג לראשונה במקום ה-40 במצעד "שירי הפופ של ארצות הברית" ב-18 בנובמבר 2006. בשבוע שלאחר מכן, השיר עלה למקום 35 ולאחר שבוע נוסף למקום 32, בסופו של דבר הוא הגיע למקום ה-6 ובילה 22 שבועות במצעד.
גם בפלנדריה השיר זכה להצלחה כאשר הגיע למקום ה-10 אולם בשאר העולם השיר נחל כישלון בשל היעדר וידאו קליפ.
נכון להיום מכירותיו של השיר עומדות על מיליון עותקים.
מדינה תואר</small> עותקיםארצות הברית (RIAA) זהב 500,000
מדינה תאריך יציאהפורמט חברת תקליטים ארצות הברית 13 בנובמבר 2006רדיו שירים עכשוויים דאף ג'אםאוסטרליה 27 בפברואר 2007הורדה דיגיטלית אוסטריה בלגיה ספרד
Break Free (בעברית: להשתחרר) הוא שיר של הזמרת האמריקאית אריאנה גרנדה בהפקת הדי ג'יי הרוסי-גרמני זד.
השיר יצא לאור ב-3 ביולי 2014 כסינגל השני מאלבומה השני של גרנדה, My Everything.
השיר הצליח לשחזר את הצלחת הסינגל הקודם "Problem" לאחר שהגיע לעשירייה הפותחת ביותר מ-15 מצעדים בעולם בהם גם הבילבורד הוט 100 שבו הוא הגיע למקום רביעי בשיאו.
בראיון שנערך עם זד במאי 2014 הוא אמר שהוא רוצה לשתף פעולה עם גרנדה לאחר ששמע את קולה והוסיף: "זה היה מאחורי הקלעים ששמעתי אותה שרה ולא ידעתי מי זאת ואמרתי לעצמי אני רוצה לעשות שיר עם מי ששרה עכשיו ולמזלי עכשיו יש שיר!"
בראיון שערכה לקידום השיר במגזין בילבורד, אמרה גרנדה שהשיר ניסיוני מאוד עבורה מכיוון שלא הקליטה שיר בסגנון הזה לפני כן ושהיא מאוד מרוצה מהתוצאה.
השיר קיבל בעיקר ביקורות חיוביות עם שחרורו, כשביקורות אומרות על השיר שהוא "מדהים ומושלם לקיץ", "גורם לרצון לרקוד" ומבקרים אך השוו את השיר ללהיטים של ריהאנה בגלל המבנה והסגנון הדומים.
גרנדה הופיעה לראשונה עם השיר בטקס פרסי ה-VMA של MTV ב-25 באוגוסט 2014.
השיר זכה גם להצלחה מסחרית לאחר שמכר יותר משלושה מיליון עותקים בארצות הברית והקליפ לשיר צבר למעלה ממיליארד צפיות ביוטיוב, נכון ל-2024.
השיר זכה להצלחה רבה במצעדים, ונכנס ל"Top 10" ביותר מ-15 מצעדים ברחבי העולם, ביניהם גם הבילבורד הוט 100 שם הגיע למקום הרביעי,
זהו הסינגל השני ברצף של גרנדה שנכנס לחמישייה הפותחת במצעד, בישראל הקליפ לשיר הגיע למקום ראשון במצעד הקליפים של מדיה פורסט.
Brazzers (בראזרס) היא חברת הפקה של סרטי פורנוגרפיה הפועלת בצפון אמריקה.
החברה מציעה אתר אינטרנט ובו תכנים מקוריים בתשלום.
אתר האם כולל (נכון ל-2014) שלושים ואחד אתרי משנה, ובהם סרטונים על פי קטגוריות שונות ומגוונות.
המותג Brazzers נוצר בתחילת שנת 2005 על ידי עויסאם יוסוף וסטפן מאנוס, חברים מאוניברסיטת קונקורדיה, ומאט קיזר.
האתרים של Brazzers מנוהלים ממונטריאול שבקנדה, בעוד שהצילומים נערכים בלאס וגאס, לוס אנג'לס ומיאמי.
החברה נרכשה על ידי Manwin (כיום MindGeek) במרץ 2010, אשר עם השנים השתלטה על מרבית הפורנוגרפיה האינטרנטית בעולם.
החברה חגגה 10 שנים לפעילותה באמצעות שלט חוצות שהוצב בטיימס סקוור במשך כל חודש אוגוסט 2014.
Brazzers ספגה ביקורת על קשריה עם אתרי סטרימינג כגון Pornhub (גם היא בבעלות MindGeek) המאופיינים בפיראטיות ובהפרת זכויות יוצרים.
בתגובה פתחה החברה בקמפיין נגד פיראטיות ב-2009.
Brazzers זכתה בפרסי AVN רבים, בהם אתר השנה ב-2009, ובפרסי XBIZ, בהם סטודיו השנה של 2014.
Brazzers הוזכרה בסדרה "True Life" של רשת MTV, שעקבה בין היתר אחר שחקנית הפורנוגרפיה ג'יידן ג'יימס בשנת 2009.
Breaking the Habit הוא שיר של להקת הרוק האמריקנית לינקין פארק.
השיר נכתב לצ'סטר בנינגטון לאחר שהתמכר לסמים.
זהו השיר התשיעי ברשימת ההשמעה של אלבומם השני Meteora.
שיר זה היה השיר החמישי מהאלבום Meteora שהגיע למקום הראשון במצעד הבילבורד Alternative Songs.
השיר נפתח במוזיקה אלקטרונית, בשונה משירים הקודמים של הלהקה אשר נוטים לבסגנון נו-מטאל או ראפ רוק.
ישנה טעות נפוצה שגורסת כי השיר נכתב על ידי סולן הלהקה צ'סטר בנינגטון עקב התמודדותו עם שימוש בסמים.
למעשה השיר נכתב על ידי חבר הלהקה מייק שינודה.
הווידאו קליפ לשיר "Breaking the Habit" נוצר על ידי החברה "Studio Gonzo", הוא בוים על ידי ג'ו האן ובהשתתפות אריק קלדרון.
הווידאו קליפ לשיר זמין ב-iTunes, יחד עם גרסת הופעה חיה של השיר.
"Breaking the Habit" תחילה לא נכלל בסיבוב ההופעות של האלבום Meteora, עד שנוגן בפעם הראשונה בסן ברנרדינו ב-15 בנובמבר 2003. מאז, הפך לאחד השירים המרכזיים בהופעות.
בסיבוב ההופעות של האלבום Minutes to Midnight, השיר נוגן עם פתיחה של פסנתר בהתחלה, בזמן שבו הבית הראשון והפזמון הראשון אמורים להשמע, ורק אז מתחיל השיר.
ב-11 בינואר 2014, השיר יצא מרשימת ההשמעה בהופעות, וחזר לרשימה רק ב-17 במאי 2015.
מצעדי 2009 מקום שיא בילבורד Year-End של ארצות הברית 79
אזור תואר מכירות ארצות הברית Gold 500,000<
דייב פרל - גיטרת בס
מייק שינודה - כלי מקלדת
Breakout (בעברית: "פריצה") הוא אלבום האולפן השני של הזמרת האמריקאית מיילי סיירוס, האלבום יצא לאור ב-22 ביולי 2008 על ידי חברת התקליטים הוליווד רקורדס.
האלבום מכיל מוזיקת פופ רוק.
סיירוס השתתפה בכתיבתם של שמונה מתוך שנים עשר השירים באלבום.
סיירוס היא זמרת-יוצרת ושחקנית ששיחקה בתפקיד מיילי סטיוארט, נערה עם חיים כפולים סודיים ככוכבת הפופ האנה מונטנה, בסדרת הטלוויזיה של ערוץ דיסני, האנה מונטנה.
בזכות סדרת הטלוויזיה, סיירוס זכתה לפרסום כאלילת נוער והוציאה לאור מוזיקה תחת שמה של דמותה בסדרה.
אלבום הבכורה של סיירוס, Meet Miley Cyrus, יצא כדיסק השני של האלבום הכפול של פסקול העונה השנייה של הסדרה בשנת 2007. Breakout הוא אלבום האולפן השני של סיירוס והראשון שלה שלא היה קשור לזיכיון האנה מונטנה.
סיירוס הסבירה כי האלבום נקרא בשמו כיוון שהוא תיאר אותה היא גם החליטה להעניק את השם לאלבום על שם השיר "Breakout" משום שהוא היה "אחד השירים האהובים עליה".
סיירוס האמינה כי בהשוואה לאלבומיה הקודמים, Breakout היה "בוגר" ו"קצת יותר יצירתי." מאוחר יותר סיפרה כי היא מאמינה ש-Breakout היה האלבום שבו באמת התחילה "לנפץ" את הדמות של האנה מונטנה ולהציג את עצמה באור חדש.
סיירוס כיוונה לשלב צליל המושפע ממוזיקת רוק, באומרה .
לדברי סיירוס, האלבום תיעד לעומק את האירועים שהתרחשו בחייה בשנה האחרונה.
רוב השירים נכתבו כאשר סיירוס ביצעה את סיבוב ההופעות Best of Both Worlds Tour מאוקטובר 2007 עד ינואר 2008. הקלטת האלבום החלה מיד לאחר סיום סיבוב ההופעות, והסתיימה במרץ 2008, כשסיירוס יצאה לצילומי הסרט האנה מונטנה: הסרט.
היא ציינה כי דרך כל שיר יכול המאזין לגלות משהו עליה ועל עצמו.
על הקשר עם מעריציה דרך האלבום, היא טענה שהיא רוצה ש, והמשיכה לומר כי .
השיר "Breakout" נכתב על ידי טד ברונר בשיתוף פעולה עם טריי ויטטו וג'ינה שוק מלהקת The Go-Go's.
השיר הוקלט לראשונה על ידי זמרת הפופ האמריקאית קייטי פרי, לאלבומה השני One of the Boys שיצא לאור בשנת 2008, אך השיר נגנז מהאלבום והוקלט מאוחר יותר על ידי סיירוס בגרסה בה פרי מספקת קולות רקע.
כמו רוב השירים באלבום, סיירוס כתבה את השיר "7 Things" במהלך סיבוב ההופעות Best of Both Worlds Tour וסיפרה כי השיר נכתב על בן זוג לשעבר.
סיירוס סיפרה כי המילה "שונאת" מתארת כמה כועסת היא הייתה באותו הזמן.
במקור, "7 Things" השיר היה יותר "רך ונעים" אבל סיירוס אמרה כי היא "השתגעה" במהלך תהליך ההקלטה ונתנה לשיר צליל קשה יותר.
ביוני 2025 סיפרה סיירוס שהשיר "The Driveway" אהוב עליה מאוד, והיא כתבה בעצמה את מילות הבתים בו.
היא הושפעה בשיר זה מהשיר "Torn" של נטלי אימברוליה, ששותפיה להפקה עבדו גם על "The Driveway".
סיירוס יזמה את העבודה עם אותם מפיקים לאחר שהביעה אהבה לסגנון המוזיקלי של שנות ה־90. היא חשה שהשיר מכיל ניחוח נוסטלגי עם נגיעה נבואית של בלדת קאנטרי, שילוב שמשקף את שורשיה המוזיקליים.
עם זאת, היא רצתה שגרסתה תהיה שונה לחלוטין מגרסאות אחרות של השיר ששמעה.
היא תיארה את התהליך כ.
על השיר עצמו סיירוס אמרה, השיר "Full Circle" נכתב על ידי סיירוס, סקוט קטלר ואן פרבן על יחסיה של סיירוס עם ניק ג'ונאס מלהקת האחים ג'ונאס.
סיפרה סיירוס על הרעיון מאחורי השיר.
"Fly on the Wall" נכתב על ידי סיירוס בעזרת ארמאטו, ג'יימס ודוורים קראולו.
"Fly on the Wall" נכתב על התקשורת, בנוגע ל השיר "Bottom of the Ocean" נכתב בהשראת מותם של זוג דגים שהיו לה.
את מותם של הדגים חוותה ממש לפני הופעה, והייתה במצב נפשי ירוד, זה היה הבסיס הרגשי לכתיבת השיר.
סיירוס, ארמאטו, ג'יימס ואהרון דאדלי כתבו יחד את "Wake Up America", שיר על סביבתנות.
היא כתבה את השיר עם כוונה מודעת להשתמש בפלטפורמה שלה כדי להשפיע.
סיירוס הקליטה גרסת כיסוי של "Four Walls" של שייאן קימבול מתוך האלבום The Day Has Come משנת 2006 עבור האלבום, שכותרתו "These Four Walls".
השיר האחרון הוא גרסה מחודשת ללהיט "See You Again" שכלול במקור באלבום הבכורה של סיירוס, Meet Miley Cyrus, בגרסת רמיקס של צמד המפיקים רוק מאפיה.
7 Things הוא הסינגל הראשון מהאלבום.
יצא ב-17 ביוני 2008. הסינגל זכה לביקורות חיוביות וזכה להצלחה מסחרית עולמית והסינגל הגיע למקום ה-9 במצעד האמריקאי בילבורד הוט 100 ונכנס לעשירייה הפותחת במצעד האוסטרלי, יפני ונורווגי.
נכון לאפריל 2017, הקליפ לשיר צבר למעלה מ-250 מיליון צפיות.
See You Again (ברמיקס של Rock Mafia) הוא הסינגל השני מהאלבום.
יצא ב-25 באוגוסט 2008. הסינגל זכה להצלחה ומכר 2.5 מיליון עותקים בארצות הברית והגיע למקום ה-10 במצעד האמריקאי בילבורד הוט 100 ונכנס לעשירייה הפותחת במצעד שירי הפופ של ארצות הברית ולמצעדים של אוסטרליה, קנדה והונגריה.
Fly On The Wall הוא הסינגל השלישי מהאלבום.
יצא ב-27 בפברואר 2009. הוא מדבר על הפפראצי שהם כמו "זבוב על הקיר" שמנסה לצפות בה כל הזמן.
הקליפ המוזיקלי של השיר לקח השראה מהקליפ Thriller של מייקל ג'קסון, הקליפ מתאר את סיירוס שמנסה להימלט מהפפראצי כשהם הולכים בעקבותיה במוסך חניה.
Breakfast in America (בתרגום חופשי: ארוחת בוקר באמריקה) הוא אלבום הסטודיו השישי של להקת הרוק הבריטית סופרטרמפ.
האלבום הוקלט ב-1978, ושוחרר ב-1979. מתוך האלבום הגיעו ארבעה שירים למצעד הבילבורד האמריקאי: "The Logical Song" (מקום 6), "Goodbye Stranger" (מקום 15), "Take the Long Way Home" (מקום 10) ו-"Breakfast in America" (מקום 62).
האלבום זכה בשני פרסי גראמי ב-1980. בין היתר היה מועמד לאלבום השנה.
האלבום הוא הנמכר ביותר של להקת סופרטרמפ, לאחר שנמכרו יותר מ-4 מיליון עותקים ממנו בארצות הברית בלבד.
האלבום היה בראש מצעד אלבומי הפופ של בילבורד 200 במשך 6 שבועות.
האלבום היה במקום הראשון גם בנורווגיה, אוסטריה, קנדה, אוסטרליה וצרפת.
בצרפת האלבום הוא אחד מחמשת האלבומים הנמכרים ביותר בכל הזמנים.
Breakdown (בעברית: התמוטטות) הוא סינגל של הזמרת מריה קארי ולהקת Bone Thugs-n-Harmony מתוך אלבומה השישי, Butterfly.